‪Atenție: serialul prezintă ‪descrieri grafice
‪de sinucideri ‪care ar putea tulbura telespectatorii.
‪Dacă aveți probleme,
‪găsiți informații ‪la www.wannatalkaboutit.com
‪UN SERIAL DOCUMENTAR NETFLIX
‪E UN „DAR” CĂ SUNTEM RUDE
‪EȘTI BUCURIA MEA
‪Nu cred că am întâlnit sau vom mai întâlni ‪o familie așa deosebită.
‪Dragostea lor pentru noi era fără pereche.
‪VEI AVEA MEREU O SORĂ
‪Sora mea, Sunita Mehta.
‪PRIETENA LUI LALIT
‪CUMNATA LUI PARVEEN
‪E cumnata mea.
‪Soțul meu era prieten cu Lalit.
‪Familia noastră și a lor au devenit ‪ca o familie lărgită.
‪Copiii noștri îi iubeau pe ai lor. ‪Erau atașați unii de alții.
‪Fiul meu, Karan, și fiul ei, Vishwa…
‪Astea sunt cadourile Menakăi pentru Karan.
‪Așa mult îl iubea pe fiul meu…
‪Cum să-ți iubești fratele așa mult?
‪Ea a realizat darurile astea ‪cu mâinile ei.
‪Când le deschizi, vezi cât sunt de unice.
‪„La mulți ani, frate!”
‪E creativitatea Menakăi.
‪Menaka era o fată foarte bună,
‪foarte inteligentă.
‪Voia să dea un sens vieții ei.
‪Habar n-avea că o să pățească așa ceva.
‪FRATELE MEU PREFERAT
‪CEL MAI BUN ÎNDRUMĂTOR ȘI SUSȚINĂTOR
‪CEL MAI BUN TĂMĂDUITOR
‪Nu mi-a trimis felicitările pe rând,
‪ci tot setul ăsta odată.
‪PRIETENUL MENAKĂI
‪Era așa atașată de mine, ‪că voia să-mi facă o surpriză.
‪Ea a făcut toate felicitările astea ‪pentru ziua mea.
‪AVEM O RELAȚIE CA SOARELE.
‪STRĂLUCESC ȘI CÂND NU MĂ VEZI
‪Aveam o relație mai strânsă ‪decât cea dintre frați.
‪Uneori nu-mi vine să cred
‪că nu mai e.
‪Dar trebuie să mă împac cu gândul.
‪Se schimbase ceva la fiul meu.
‪Am dormit zile întregi în camera lui.
‪Nu-l lăsam singur.
‪Spunea întruna: ‪„Nu se poate ca Monu să fi pățit asta.
‪Mamă, de ce au făcut-o? ‪De ce i-a pus nenea Lalit s-o facă?”
‪Doar Dumnezeu știe.
‪Ce s-a întâmplat? ‪De ce și cum s-a întâmplat?
‪N-are sens. Nu plânge, Parveen. ‪Te rog, nu plânge.
‪Moștenirea noastră sunt amintirile ‪frumoase pe care ni le-au lăsat.
‪EȘTI O COMOARĂ DE FRATE ‪EȘTI UNIC
‪EȘTI CEL MAI MARE DAR PE CARE L-AM PRIMIT,
‪VOI FI MEREU CU TINE…
‪Sunt surprins de faptul ‪că nu s-a discutat mai mult
‪despre ce s-a întâmplat exact în Burari.
‪PSIHIATRU
‪Discuțiile serioase și reflexive ‪despre acest subiect,
‪fără să ne închidem în noi înșine,
‪pot încuraja discuțiile pe viitor.
‪E clar că ceva a mers extrem de prost.
‪A fost creația minții lui Lalit.
‪Evident că avea ceva în minte ‪de mai mulți ani
‪și s-a încâlcit în propria-i creație.
‪Psihologic, s-a jucat cu mințile lor
‪încă de la început.
‪Mare păcat că toată familia ‪a trebuit să pățească asta.
‪Nu luați în glumă rugăciunile de seara.
‪Și nu vă apropiați de cei ‪de care vi s-a interzis să vă apropiați.
‪De câte ori greșiți, Lalit, ‪Tina și Shivam trebuie să plătească.
‪Dar uitați mereu asta.
‪Dacă greșea vreunul ‪și nu urma ordinele lui
‪sau instrucțiunile din jurnal, ‪era pedepsit.
‪E o binecuvântare că Dumnezeu vă deschide ‪ochii asupra greșelilor voastre.
‪Un an întreg, începând din decembrie, ‪veți fi pedepsiți.
‪Anul ăsta va fi ultimul vostru an.
‪Situația lui se agrava.
‪Această schimbare bruscă
‪mă face să cred ‪că simțea că pierde controlul,
‪că nu mai poate continua.
‪Ajunsese la capătul răbdării, ‪ca să zic așa.
‪Lalit a procedat în mod manipulator.
‪A reușit s-o facă fiindcă
‪s-a înscăunat drept patriarh al familiei.
‪Deci toți erau obligați să-l asculte.
‪Un singur om e răspunzător ‪pentru ce au pățit toți.
‪INSPECTOR ADJUNCT
‪Lalit.
‪Din cauza lui, și-au pierdut viața.
‪AGENT DE POLIȚIE
‪Conform descoperirilor ‪în urma anchetei poliției,
‪fiul cel mai mic, Lalit, a instigat ‪întreaga familie la sinucidere în masă.
‪LALIT, CREIERUL? CASA GROAZEI
‪DOVEDIT ROLUL LUI LALIT
‪Tragedia e că prezintă cazul ‪doar ca fiind bizar.
‪Mai sunt și alte lucruri ‪legate de incident,
‪dar e prezentat doar în mod senzațional,
‪teribil de voyerist,
‪la care te uiți ‪doar pentru că e așa bizar.
‪POVESTEA DIN IMAGINI
‪În tăcerea asurzitoare, ‪venim cu o știre senzațională.
‪MISTERELE CELOR 11 MORȚI
‪Dezvăluirea adevărului ‪din Casa Morții din Burari!
‪Mass-media relatează astfel de cazuri ‪din unghiuri diferite.
‪Am văzut-o în trecut ‪și o vom vedea în viitor.
‪Dar sunteți de acord ‪cu o astfel de prezentare a știrilor?
‪Mă băgați la necaz.
‪Bine.
‪Nu sunt de acord ‪cu senzaționalismul știrilor.
‪Unii ziariști au abordat acest stil
‪și au pus paie pe foc.
‪E o crimă pe care poliția n-o anchetează?
‪Și dacă e implicat un „Baba”?
‪Tuburile erau instalate ‪ca să ajute scăparea sufletelor?
‪Ceea ce s-a întâmplat sigur în acest caz,
‪și de aceea știm așa de puține,
‪e că a fost prezentat ‪ca o crimă de tabloid.
‪ZIARISTĂ
‪A fost prezentat ‪ca o relatare de numerologie,
‪cu o dimensiune aproape tantrică.
‪Cred că anunța din timp
‪marea porcărie care avea să devină
‪jurnalismul din spațiul public ‪de difuzare TV
‪din India.
‪Presa a anunțat ‪că s-au auzit țipete din casă,
‪că oamenii au văzut fantome.
‪Prin intermediul presei, ‪lumea savura știri false și senzaționale.
‪Mass-media alimenta cererea lor.
‪Adăugau detalii picante ‪și minciuni știrilor lor.
‪VECIN
‪Ca reporter, trebuie să fii obiectiv ‪în privința celor declarate.
‪În cazul Burari, ‪era cu atât mai important,
‪căci aveai de-a face cu un caz bizar, ‪care n-avea logică.
‪REPORTERĂ
‪Avea toate elementele ‪care impuneau o relatare sensibilă.
‪VICTIME SPÂNZURATE
‪Apetitul colectiv pentru scandal
‪provine dintr-o disfuncționalitate ‪cu privire la „ceilalți”.
‪E mai ușor să te prefaci
‪că li se întâmplă doar celorlalți, ‪nu și ție.
‪Iar aici avem o întreagă familie ‪care se spânzură,
‪sau cel puțin așa ni se spune, ‪despre care nu știm absolut nimic?
‪Nu ne-a spus nimeni ‪de ce și cum s-a întâmplat.
‪Și nu s-a dus nimeni să vadă ‪de unde a început totul?
‪N-a mai interesat pe nimeni?
‪Tatăl lor se numea Bhopal Singh.
‪Era un om simplu. ‪Nu fuma și nu avea alte vicii.
‪Noi eram moșii. Stăteam mereu de vorbă.
‪VECIN
‪Îmi povestea amintirile lui din Tohana.
‪Despre zilele de la ferma de lapte ‪prosperă pe care a avut-o.
‪Au avut vaci și bivolițe la fermă.
‪Cei opt acri de pământ din jur
‪îi aparțineau lui Bhopal Singh.
‪Ni i-a vândut nouă prin 1989.
‪Mă numesc Gurdayal Singh.
‪PRIETEN DE FAMILIE
‪Ei sunt frații mei.
‪Fratele mai mare, Karam Singh.
‪Și fratele mai mic, Gurcharan Singh.
‪I se spune Tari.
‪Când l-a cunoscut pe tata, ‪s-au înțeles bine pe loc.
‪Se aveau ca frații. ‪Țineau mult unul la altul.
‪Făcuse o lăptărie la fermă.
‪Muncea din greu și își creștea copiii.
‪Au cumpărat și un tractor.
‪S-au apucat de agricultură.
‪Dar și-a cheltuit toți banii ‪pe nunțile copiilor.
‪I-a spus tatălui meu ‪că s-a băgat la datorii mari după nunți.
‪Atunci ne-au vândut nouă pământul.
‪După ce l-a vândut, a zis: „Acum ‪nu mai am mijloace de supraviețuire.”
‪A zis: „Copiii mei au dus-o bine aici,
‪dar nu pot să-mi pierd statutul ‪în comunitatea asta.”
‪Având rude în Delhi, ‪s-au hotărât să plece acolo.
‪Bhopal Singh era un om foarte de treabă.
‪Îi spuneam „nenea”.
‪Nu bătea câmpii când vorbea.
‪Nu era îngust la minte, ‪din contră, era foarte destupat.
‪PRIETEN DE FAMILIE
‪Nu era deloc sever.
‪Familia trăia fericită aici.
‪Lalit era un băiețel naiv și neastâmpărat.
‪Era pus pe șotii.
‪Cel mai mic e mereu răsfățat.
‪Lalit, fiind cel mai mic, ‪era preferatul tuturor.
‪2 NOV 1970 - ZIUA LUI LALIT
‪Lalit, Chander și eu…
‪1987 - LALIT SE ÎNSCRIE LA FACULTATE
‪…eram în clasa a XII-a și beam bere.
‪Nu pierdeam nicio ocazie ‪să ieșim la o bere.
‪Stăteam de vorbă până noaptea.
‪Lalit era cel vorbăreț.
‪Îi tot dădea cu trecutul și cu viitorul.
‪PRIETENUL LUI LALIT
‪Vorbea întruna și ne distra pe toți.
‪N-aveam o legătură de sânge, ‪eram mai mult de-atât.
‪PRIETENUL LUI LALIT
‪Era un adevărat prieten.
‪Când l-am cunoscut, ‪avusese deja un accident.
‪Nu mai știu exact, dar cred
‪că primul accident a fost pe motoretă.
‪A fost internat multe zile.
‪Trebuia să-și dea examenele,
‪dar era la spital ‪și n-a putut să se prezinte.
‪Am vorbit cu părinții lui și am aflat
‪că Lalit se accidentase grav la cap.
‪Îmi amintesc că adormea din senin.
‪Vorbeai cu el și adormea brusc.
‪Acela a fost primul accident,
‪când a fost internat multe zile.
‪După ce s-a mutat la Delhi, ‪a mai avut un accident.
‪De fapt, nu pot să-i zic accident. ‪A fost atacat.
‪Cei care l-au atacat voiau să-l omoare.
‪Și-a pierdut glasul.
‪Lalit lucra la un atelier de tâmplărie, ‪la periferie, dincolo de râul Yamuna.
‪S-a certat cu angajatorul ‪din cauza banilor.
‪SERVICIUL CRIMINALISTIC
‪S-au certat din cauza asta.
‪Am auzit că Lalit a fost încuiat ‪în atelier și că i-au dat foc.
‪26 MARTIE 2014
‪Nu știa nimeni ‪care era intenția atacatorilor,
‪dar l-au ciomăgit rău și l-au încuiat ‪în atelierul de tâmplărie.
‪Au dat foc lăzilor din placaj ‪pe care le țineau acolo.
‪Când și-a recăpătat cunoștința,
‪și-a dat seama că placajul căzuse pe el.
‪I s-a înfipt lemnul în umăr.
‪Și-a scos mobilul din buzunar ‪și l-a sunat pe fratele lui.
‪„Am fost atacat!
‪M-au rănit și m-au încuiat în atelier.
‪Vino repede. Au dat foc la atelier.”
‪Cineva plănuise acel atac. ‪Probabil că îl ura.
‪A fost considerată tentativă de omor.
‪A fost aproape fatală, ‪au presupus că e mort.
‪Suferise deja o lovitură la cap,
‪dar, după al doilea incident,
‪îi intrase fum în plămâni.
‪Și de-aia și-a pierdut vocea.
‪Când m-am dus să-l vizitez ‪în perioada aia,
‪am văzut un bărbat capabil ‪și vesel anihilat.
‪Trebuia să-și scrie gândurile ‪ca să comunice cu noi.
‪A renunțat la slujbă.
‪Toată familia lui era disperată,
‪căci era singurul care câștiga.
‪Fiul lui Lalit s-a născut ‪când nu putea să vorbească
‪și mă gândeam
‪că îi vine foarte greu lui Lalit ‪să nu-și cheme fiul pe nume.
‪Chiar am crezut că își pierduse vocea.
‪N-aveam de ce să mă îndoiesc.
‪E puțin probabil,
‪doar dacă n-a suferit o comoție ‪sau o hemoragie cerebrală,
‪care să-i afecteze centrii vorbirii.
‪Sau dacă nu există daune fizice ‪în urma unor traume sau boli
‪la nivelul laringelui, ‪al coardelor vocale.
‪CHIRURG ȘI SCRIITOR
‪Și nu cred că există astfel de probe.
‪Chiar își pierduse vocea? ‪Sau doar se prefăcea?
‪Nu știu sigur.
‪Familia a ales să îngroape acel episod.
‪Mama lui m-a rugat ‪să nu discut cu el despre asta.
‪„Mai bine să uităm ‪și să nu mai discutăm niciodată.”
‪Treptat, ne-am străduit toți ‪să uităm acel episod.
‪Ca să-ți revii după așa ceva, ‪e nevoie de o vindecare îndelungată.
‪Vindecare fizică. Vindecare emoțională.
‪Mai ales având în vedere ‪că după accident nu mai vorbea.
‪Se pare că-și pierduse vocea.
‪Chiar și-o pierduse? Nu știm.
‪Sau la nivel psihologic, în profunzime, ‪trauma era așa de mare,
‪încât a hotărât singur ‪să nu mai vorbească,
‪fiindcă era prea dureros.
‪Nimeni nu l-a tratat ‪de stresul posttraumatic.
‪PSIHOLOGĂ
‪Nimeni nu l-a tratat.
‪După accident, doctorul i-a sfătuit
‪să-l ducă pe Lalit la psihiatru.
‪Familia ne-a spus
‪că au fost sfătuiți ‪să-l ducă la psihiatru.
‪Dar oamenii cred ‪că doar „nebunii” merg la psihiatru.
‪Iar el chiar era bolnav mintal. ‪Ar fi trebuit s-o ia în serios.
‪Literatura de psihologie sugerează
‪că, atunci când un om trece ‪printr-o traumă foarte mare
‪pe care nu o tratează,
‪la un moment dat apare psihoza.
‪Psihoza e incapacitatea minții
‪de a înfrunta în mod rațional
‪viața de zi cu zi.
‪Și unul dintre rezultatele directe ‪ale psihozei e auzirea vocilor.
‪AMUȚIT DUPĂ INCENDIU ‪2004
‪Apoi își pierde tatăl.
‪MOARTEA LUI BHOPAL SINGH ‪2006
‪După ce moare tatăl lui,
‪Lalit aude vocea tatălui care îi spune
‪să zică rugăciunea Hanuman Chalisa, ‪în fiecare seară, la 22:00.
‪„Lalit își va recăpăta vocea.”
‪A devenit o rutină pentru ei. ‪Se rugau la șapte dimineața,
‪la prânz și la zece seara.
‪Dar Lalit nu și-a recăpătat imediat vocea, ‪a durat un an.
‪Spuneau rugăciunea Hanuman Chalisa, ‪când Lalit a început brusc să psalmodieze.
‪S-au oprit cu toții când l-au auzit,
‪iar Lalit a terminat singur.
‪În transă, ‪Lalit nu și-a dat seama că doar el cânta.
‪Ne-au sunat entuziasmați ‪să ne spună că și-a recăpătat vocea.
‪„Chiar în toiul rugăciunilor. ‪Tăticu' avea dreptate.”
‪Lalit îmi spusese
‪că s-a întâmplat ‪datorită binecuvântărilor Tăticului.
‪Dar nu mi-a zis nimic ‪despre spiritul tatălui său.
‪PRIETENUL LUI LALIT
‪Că îi vorbea prin intermediul său.
‪Îmi spunea totul, ‪dar asta nu mi-a spus-o niciodată.
‪După decesul tatălui, ‪nu mai ocupa nimeni poziția autoritară.
‪Mama lor era la pat,
‪fratele mai mare n-avea inițiative,
‪așa că Lalit a fost nevoit ‪să țină familia unită.
‪Și s-a descurcat impecabil.
‪În ultimii 11 ani, ‪n-avusese nimeni de suferit.
‪COMISAR DE POLIȚIE
‪Mai puțin de data asta.
‪Situația lor financiară se îmbunătățea, ‪așa că și credința lor se întărea.
‪Așa au dezvoltat ‪o încredere oarbă în Lalit.
‪Din momentul în care i-a revenit vocea
‪și până unde am apucat să citim, ‪din paginile furnizate,
‪a construit treptat: „Asta ne spune tata.
‪Asta trebuie să facem.”
‪Le spune tuturor cum să se poarte
‪și să nu se abată de la asta.
‪Și toți îl credeau.
‪Au început să se roage și Dumnezeu ‪a început să răspundă rugăciunilor lor.
‪Orice spunea Lalit sau le cerea să facă
‪ei credeau că e dorința Tăticului, ‪care trebuie îndeplinită.
‪Asta i-a dat ‪și mai multă putere lui Lalit.
‪E o întreagă formulă
‪prin care devine o figură idealizată…
‪PSIHOLOGĂ
‪…și oarecum de temut.
‪Și toată lumea face ce-i cere el.
‪Era un fel de sectă în cadrul familiei.
‪Dacă analizăm începuturile oricărui cult,
‪așa numitul lider al cultului
‪trebuie să demonstreze ‪printr-o faptă extraordinară
‪care de obicei sfidează legile naturii,
‪că este în posesia unei abilități ‪supranaturale sau supraomenești.
‪Recăpătarea vocii
‪reprezintă acea faptă.
‪Nu poți îndeplini nimic într-un cult, ‪dacă nu beneficiezi de supunere totală.
‪A fost creată o izolare socială, ‪prin interzicerea distracțiilor.
‪Trebuie să te bucuri, ‪cu ghilimele de rigoare,
‪doar de chestiile religioase din casă.
‪În materialele scrise,
‪este menționat în mod repetat ‪că nimeni nu poate să încalce ce e scris.
‪Și le-a convenit așa. ‪Calitatea vieții lor s-a îmbunătățit.
‪Au deschis și al doilea magazin.
‪Notițele îi îndemnau ‪cum să investească banii
‪și au avut succes.
‪Și aranjarea măritișului fetei ‪a mers bine.
‪Când urma ordinele, ‪familiei îi mergea foarte bine.
‪Acest lucru le-a confirmat ‪și mai mult credința.
‪Orice forță îi îndruma, ‪se simțeau obligați s-o urmeze.
‪Încet-încet, crea un impact ‪asupra tuturor.
‪Și toți îl credeau.
‪Și credeau că așa e cel mai bine.
‪Probabil că le spunea ‪să nu divulge secretul nimănui.
‪Și noi facem adesea același lucru ‪când ne creștem copiii,
‪spunându-le să nu discute cu nimeni ‪despre problemele familiei.
‪Ne interesează doar ce spune lumea.
‪De-aia lumea crede.
‪Mulți dintre noi cred cu tărie ‪că secretele
‪unei familii trebuie să rămână ca atare.
‪Există mereu ‪o serie de evenimente în viață,
‪dar unul singur declanșează psihoza.
‪CEREMONIA FUNERARĂ
‪LOGODNA PRIYANKĂI
‪Oare i se părea
‪că vor fi probleme cu logodna?
‪13 ZILE
‪Dacă pleacă Priyanka, oare lumea o să afle
‪că se întâmplă ceva în familie?
‪Poate însemna că sunt în pericol.
‪Și realizează brusc ‪că ea o să plece de acasă
‪și că se va opri totul în loc.
‪Dacă îl numim regatul personal ‪al lui Lalit,
‪o parte importantă a acelui regat
‪urma să părăsească familia.
‪Era regatul interzis pentru el.
‪Și nimeni n-avea voie să plece.
‪Cu câteva zile înaintea logodnei ‪Priyankăi, observasem
‪că Lalit își schimbase ‪purtarea destul de mult.
‪Era mai rezervat decât de obicei.
‪Ne întorcea spatele ‪ca să evite să vorbească cu noi.
‪Când copiii repetau un dans ‪pentru logodna Priyankăi,
‪l-am întrebat pe Lalit ‪cum merg repetițiile.
‪Lalit m-a ignorat, ‪apoi s-a ridicat și a plecat.
‪Purtarea lui s-a schimbat drastic.
‪Am întrebat-o pe Priyanka, ‪când am ieșit să ne plimbăm amândouă,
‪dacă Lalit se simțea bine.
‪A ezitat și a spus că da.
‪I-am zis că e cam tăcut.
‪Ea a zis că are o problemă la gât.
‪Am întrebat-o dacă ia medicamente, ‪ea a zis că da.
‪Mi s-a părut ciudat. ‪Nu l-am văzut niciodată așa de placid.
‪Dormea zi și noapte.
‪După logodnă, a dormit câteva zile în șir.
‪Am întrebat-o pe Tina: ‪„Ce-a pățit Lalit? De ce doarme atât?”
‪Mi-a zis că are niște dureri.
‪„Și-a luat medicamentele și s-a culcat.”
‪N-am mai insistat după aia.
‪Dar mi s-a părut ciudat ‪că doarme așa mult.
‪L-am sunat pe Lalit după aia.
‪A răspuns Tina ‪și mi-a zis că Lalit doarme.
‪I-am zis că tocmai despre asta ‪voiam să discut cu el.
‪De ce doarme așa de mult?
‪Tina mi-a zis să nu-mi fac griji.
‪A fost ultima oară când am vorbit.
‪Era prima oară ‪când dădeam ochii cu moartea.
‪M-am temut o săptămână.
‪VECIN
‪Nu voiam să stau singur în cameră, ‪să rămân singur.
‪Îi vedeam în vis. Îi mai văd și acum.
‪I-am văzut acum câteva luni.
‪Era noapte.
‪În vis, mă aflam pe acoperiș.
‪Eu și sora mea am început să strigăm nume.
‪Și l-am văzut pe Dhruv lângă noi, ‪cum făcea când trăia.
‪Stătea acolo. Normal.
‪„Dhruv!” Am țipat de câteva ori.
‪El a răspuns: „Ia zi, Jatin, ce e?”
‪Și m-am trezit speriat.
‪Mi-i amintesc seara pe Dhruv și pe Shivam.
‪Atunci ne jucam împreună.
‪Cum definesc acest incident?
‪Bine.
‪Nu e o crimă.
‪Nu intenționau să moară,
‪deci nu-i putem spune sinucidere.
‪Au făcut de bunăvoie ceea ce au făcut, ‪deci nu poate fi crimă.
‪Și cum îi spunem?
‪Bună întrebare: cum îi spunem?
‪SECȚIA DE POLIȚIE MAYAPURI
‪Totul sugerează sinucidere.
‪Dar putem spune sigur că e sinucidere?
‪- Da. ‪- Sau moarte incidentală?
‪Vreau să zic „moarte accidentală”. ‪Într-o pagină din jurnal, scrie:
‪„Vă veți ajuta unii pe alții ‪să vă desfaceți legăturile.”
‪Dar nu s-a întâmplat.
‪Se așteptau să supraviețuiască ritualului.
‪Noi credem că a fost accidental.
‪Nu e crimă. Nu e sinucidere.
‪- Moarte accidentală. ‪- Asta e.
‪Când s-a terminat ancheta fizică,
‪ne-au spus să ne apucăm
‪de ceea ce se numește ‪autopsie psihologică.
‪Un grup de oameni de știință, ‪inclusiv un psiholog,
‪pătrunde în psihicul persoanelor decedate
‪ca să afle cum s-a întâmplat sau de ce.
‪A fost examinat totul ‪la autopsia psihologică.
‪Practic, Lalit avea o problemă, o psihoză,
‪pe care a transmis-o familiei,
‪devenind astfel ‪un caz de psihoză colectivă.
‪Credeau tot ce le spunea Lalit.
‪Pe baza acestor elemente,
‪autopsia psihologică
‪a tras concluzia ‪că n-aveau de gând să se sinucidă.
‪Nu e sinucidere.
‪E un ritual care s-a terminat prost ‪și în care și-au pierdut viața.
‪E foarte simplu să începi ‪să dai explicații pripite,
‪inclusiv cele precum psihoza colectivă, ‪care mi s-a părut…
‪Deși probabil e adevărat, ‪dar e o explicație generalistă,
‪care spune multe, ‪dar, în același timp, nu spune nimic.
‪Are valoarea de a mulțumi lumea
‪într-o lume în care toți vor certitudini.
‪Când, de fapt, ești nevoit să trăiești
‪fără să ai răspunsuri.
‪Ar fi mai bine să spui:
‪„Așa credem că a avut loc acest eveniment.
‪Asta credem noi că s-a întâmplat.”
‪În loc să…
‪Cum i se spune? Autopsie psihologică?
‪Noi avem nevoie de o autopsie sociologică.
‪La baza fenomenului pare să fie
‪rezistența maselor în discutarea ‪problemelor de sănătate mintală,
‪fiindcă am stigmatizat aceste discuții.
‪Cred că din acest motiv,
‪de multe ori, nu aflăm adevărul.
‪Cred că societatea trebuie ‪să discute despre asta.
‪Evitarea discuțiilor nu e o soluție.
‪PSIHIATRU
‪Problema e că, dacă nu purtăm ‪acele discuții tulburătoare și dificile,
‪s-ar putea întâmpla iar.
‪MORGĂ ‪COLEGIUL MEDICAL MAULANA AZAD
‪Ne-au lăsat să luăm cadavrele ‪a doua zi, seara.
‪Sosise și Dinesh atunci.
‪Eu și Dinesh i-am identificat ‪și am preluat trupurile.
‪Ne-am uitat la trupuri și le-am cărat noi…
‪Nu putem uita așa ceva.
‪A fost un moment greu și îngrozitor
‪când ne-au pus să identificăm fețele.
‪Când ne-au dat autorizația ‪pentru cremațiune,
‪am luat trupurile de la morgă.
‪DE AICI MERGEM SINGURI MAI DEPARTE.
‪Umpluserăm tot spațiul ‪pe solul de ardere Nigambodh Ghat.
‪Era loc pentru 12 până la 15 arderi.
‪Toate formalitățile, de la preot la rug,
‪au fost făcute înainte.
‪La centrul de cremațiune
‪era foarte multă lume.
‪Prietenii lor, familia, rudele, vecinii.
‪Erau toți acolo.
‪Dar nu era suficient.
‪Nu erau destui preoți.
‪N-am reușit să aducem un preot ‪pentru fiecare trup.
‪Ne doream…
‪ca fiecare rit să fie făcut corect.
‪Să nu sărim peste nimic.
‪Așa că am hotărât să numim ‪un preot în vârstă pentru toți.
‪PREOT ÎNMORMÂNTĂRI
‪Și l-am rugat să facă toate ritualurile.
‪Atunci mama și eu ‪am văzut-o pe Tina ultima oară.
‪FRATELE TINEI
‪Lalit.
‪Shivam.
‪I-am rugat
‪să ne lase să le vedem fețele ‪pentru ultima oară.
‪Ne-au lăsat.
‪Atunci a fost ultima oară.
‪Mama a plâns cu disperare.
‪Ultimele rituri sunt îndeplinite ‪de un fiu sau un nepot.
‪Doar câțiva membri ai familiei ‪pot îndeplini ritul.
‪Nu erau 11 rude apropiate ‪pentru cremațiunea simultană.
‪Dinesh a aprins un rug, ‪apoi a trecut la următorul.
‪Mă uitam la Dinesh, la frate.
‪A completat ritualurile unul după altul. ‪Plângea și trecea la următorul corp.
‪Îl ajuta și fiul lui.
‪Cred că nimeni n-ar trebui ‪să treacă prin așa ceva.
‪Pentru prima oară în viață,
‪vedeam riturile funerare ‪a 11 membri ai aceleiași familii.
‪Krishna îi spusese lui Arjun…
‪„Arjun, mintea noastră ‪nu poate fi nimicită.
‪Nu poate fi distrusă sau ucisă. ‪E trainică. E nemuritoare.”
‪Ni se uscaseră lacrimile.
‪Ne gândeam cu toții ‪la amintirile dragi din trecut.
‪N-o să…
‪N-o să renunț la acele amintiri.
‪O să-mi amintească mereu…
‪de golul lăsat în urmă.
‪Am aflat de la tine ‪că au fost donați ochii.
‪În sfârșit văd puțină lumină.
‪Măcar avem o încheiere.
‪O mică ușurare.
‪FRATE SUPRAVIEȚUITOR
‪Când moare cineva undeva,
‪familia trebuie să fie sfătuită
‪și motivată să doneze ‪ochii persoanei decedate.
‪Mă bucur că dl Dinesh și-a păstrat ‪sângele-rece în situația asta
‪și a ales acest lucru în ziua
‪în care pieriseră ‪trei generații ale familiei sale.
‪Și în acea stare, s-a gândit…
‪CONSILIER
‪…că, dacă donează ochii, ‪familia lui va mai fi cumva în viață.
‪Sunt înfuriat și trist în același timp.
‪Aș fi vrut ca măcar copiii ‪să-mi fi spus ceva.
‪Au făcut toți un jurământ
‪că nu vor divulga nimănui secretul.
‪Secretul familiei din 11 membri
‪a murit cu ei în acea noapte.
‪Erau oameni normali, de treabă. ‪Și acum îi considerăm așa.
‪S-au schimbat multe după moartea lor.
‪Magazinele noastre erau vizavi.
‪Îi vedeam pe Bhuvnesh ‪și pe Neetu la magazin.
‪Acum nu îi mai vedem.
‪Zilele noastre frumoase urmau să vină.
‪Ne creșteau copiii. ‪Le-am fi sărbătorit nunțile.
‪Puteam fi împreună.
‪După moartea acestor 11 oameni,
‪am avut mari pierderi.
‪Zona a fost foarte afectată.
‪Am ținut magazinul închis aproape un an.
‪Nu puteam convinge lumea să intre.
‪Cu timpul, omul uită de toate.
‪Se mută lume nouă. ‪Noi mergem mai departe. Așa e viața.
‪Dorința de a găsi răspunsuri
‪care să sutureze frumos rana
‪și să explice cumva moartea a 11 oameni
‪este foarte puternică.
‪Din păcate, ‪s-ar putea să nu existe răspunsuri.
‪Încheierea e altundeva.
‪Toate cazurile au un final.
‪Dar aici avem multe întrebări fără răspuns
‪și așa vor rămâne pentru totdeauna,
‪pentru că nu mai e nimeni ‪care să ne spună ce s-a întâmplat.
‪Cred că am retrăit fiecare clipă ‪relatând despre acel eveniment.
‪Totul.
‪Iar diseară, când mă întorc acasă,
‪cred că o să mă gândesc mult la asta.
‪N-o să uit ușor.
‪A trecut deja un an.
‪Dar conversația asta m-a făcut ‪să mă gândesc iar la anul trecut.
‪Am retrăit toate emoțiile contradictorii ‪de atunci. De la capăt.
‪Și în ziua de azi oamenii mă întreabă ‪despre acel caz.
‪E încă un mister pentru ei.
‪Deși au citit despre el în ziare.
‪Au văzut la știri. Știu totul.
‪Dar vor să știe „adevărul”. ‪Le zic că nu există alt adevăr.
‪„Ce vreți să vă spun?”
‪Unii oameni nu vor să accepte ‪explicația dată.
‪Fiecare caz e diferit.
‪Punem suflet să prindem vinovații.
‪Sunt foarte fericit când rezolvăm un caz.
‪Și am rezolvat acest caz.
‪Asta e.
‪Mă întreb la ce se gândeau în noaptea aia.
‪De ce s-au supus unei asemenea demențe?
‪Sigur le trecea ceva prin cap.
‪Am încetat să mai cred în Dumnezeu.
‪Parveen, soția mea, îmi spune ‪că n-am crezut niciodată cu adevărat,
‪dar acum sunt ateu convins.
‪Acest episod a jucat un rol important.
‪Dacă s-a întâmplat așa ceva, ‪unde era Dumnezeu?
‪Dacă ar fi existat Dumnezeu, ‪i-ar fi dat măcar unuia înțelepciunea
‪să țipe după ajutor, ‪ca să-i poată auzi vreun vecin.
‪Unde era Dumnezeu atunci?
‪Faptul că totul s-a întâmplat în secret
‪vorbește despre lipsa interconexiunii
‪dintre membrii societății.
‪Societatea are nevoie ‪să aibă aceste discuții,
‪chiar dacă o tulbură, ‪fiindcă relatarea în sine
‪a acestui eveniment…
‪reprezintă o încheiere…
‪atât pentru ei, cât și pentru noi.
‪Subtitrarea: Aurelia Costache